
„PARTEA OFICIALA 
No. 3325/1939. 
Concurs la parohia Sanislău II. 


La parohia Sanislău ÎI, care, în urma transferă- 
rii M. On-lui Aurel Păşcuţiu la alt beneficiu, devine 
vacantă, se publica concurs pe termenul de 20 Oc- 
tomvrie cri. 

Oradea, 4 Octomvrie 1939. 


4 
No. 3266/1939. 


n imun si-i 
i / , 
Ca în anii trecuți, aşa şi în acesta, în Dumineca 
penultimă a lunei Octomvrie, deci în 22 Octomvrie 
crt., întreaga Biserică catolică va serba Dumineca 
Misionară. Toţii fii Bisericii sunt stăruitor rugați, ca 
în aceasta zi fiecare să contribue la munca apo- 
stolică a încreştinării atâtor suilete încă streine de 
Cristos. Tuturor ni-se cere să ajutorăm opera misio 
nară : prin rugăciunile noastre şi prin obolul nostru, 
cu care vom contribui la colecta ce se va face în 
toate bisericile. 
Apelul Consiliului Superior al Operei Pontificale 


pentru propagarea Credinței se publică în acest nu-: 


măr al Vestitorului, iară îndrumările Consiliului Na- 
ţional român al acelei Opere sunt publicate în numă- 
rul din urmă a organului »Misionarule, Fraţii Preoţi 
le vor studia şi vor începe de pe acuma pregătirea 
zilei misionare, ca acea să aducă în fiecare parohie 
cele mai strălucite rezultate atât spirituale cât şi 
materiale. a 

Sumele încurse din colectă, până cel mult în 15 
Noemvrie crf., se vor trimite Casieriei diecezane cu 
indicațiunea : »pentru misiuni«, 

Parohiile, cari nici până azi nu au înaintat co- 
lecta pentru AGRU şi Presa bună, din Dumineca il 
a Paresimilor, vor trimite deodată şi aceaştă colectă, 
îndicând însă că din suma trimisă cât este pentru 
misiuni şi cât pentru AGRU şi Presa bună. 


Apare 
la 1 şi la 15 a fiecărei luni 


Ziua“misionără, vs ditor lare 








ABONAMENT : 
Parohiile: , . . . . , 200 Lei 
Particularii: 160 Lei 
Membrii Agrului „ 100 Lei 











Reamintim Ven. Cler şi tuturor credincioşilor, că 
în ziua misionară se împărtăşesc de îndulginţe ple- 
nare toţi aceia, cari mărturisindu-se în acea zi-se cu- 
minecă, se roagă pentru întoarcerea necredincioşilor 
şi contribuesc la colecta pentru misiuni. 

Oradea, 3 Octomvrie 1939. 


No. 3222/1939. 


Chirii pentru edificiile . 
şcolare bisericeşti 


Spre orientare Ven. Cler publicăm mai jos ordi- 
nul circular No. 14725/1939 al Ţinutului Someş refe- 


Conducatorii oficiilor protopopeşti vor controla, ca te. 
care parohie să aibă contract de chirie în toată re- 
gula pentru edificiul său şcolar, dacă acela e folosit 
de şcoala de stat. 


»Ţinutul Someş. Serviciul economic. No. 
1939. Ordin circular No. 14725/1939. 
Domnule Prefect, 

»Bisericile române ortodoxe şi unite, la înstaura- 
rea regimului românesc, au pus la dispoziţia şcolilor 
primare de Stat mai multe localuri ale fostelor şcoli 
confesionaie proprietatea lor, urmând ca primăriile co- 
munale respective să încheie contracte de închiriere 
plătind chirie corespunzătoare bisericilor proprietare 


14725] 


Şi să facă reparaţiile necesare acestor localuri. 


Având în vedere că timp de 20 de ani multe co- 
mune n'au îndeplinit nici una din aceste obligaţiuni, 
lăsând aceste localuri să-se' ruineze, cu onoare Vă 
rugăm 'să binevoiţi a pune în vedere primăriilor co- 
munale din judeţul Dvs,, unde este cazul, să încheie 
contracte de închiriere cu bisericile, fixând şi plătind 
o chirie corespunzâtoare situaţiei locale. 

In acelaşi timp acolo unde va fi cazul, să facă 
toate reparaţiunile necesare acestor localuri, pentru a 
evita ruinarea lor. 

Sănătate! 


p. Rezident Regal . 
(ss) Hodor 


Selul Serviciului 
(ss) Coconej 

PARTEA NEOFICIALĂ 


Apelul Excelenței Sale Mgr.-ului C. Constantini 
pentru Ziua Misionară 


Ziua iubirei şi a credinței. Marea ziuă mi- 
sionară se apropie, ziua iubirei şi a credinţei: 
a iubirei, pentrucă credincioşii îşi oferă dra- 
gostea creştinească a rugăciunilor şi a milos- 
teniilor lor; a credinfei pentrucă această dra- 
goste creştinească tinde să facă să strălucea- 
scă lumina răscumpărării în ochii fraţilor, cari 
stau încă în umbra morții. 

In 25 lunie trecut asistam în Basilica Si. 
Petru la beaitificarea lui lustin de lacobis. Ace- 
sta a plecat din Roma chiar acum un secol, 
pentru a se duce în Etiopia. Ca toţi misionarii, 
el se aseamână cu grăuntele de grâu, de care 
vorbeşte Evanghelia şi care trebue să moară 
în pământ pentru a rodi un spic trumos. 

Când în timpul splendidei ceremoaii, per- 
deaua căzu pentru a lăsa să apară în glorie 
figura noului fericit, un sgomot formidabil şi 
irezistibil se ridică din marea de oameni care 
umplea basilica Sf. Petru. Un fior de emoție 
trecu peste imensa mulțime. | 
"Si ewmă gândeâm la vieaţa grdă' ă' acestui 
misionar, la consacrarea sa, pe care a 'primit-o 
în ascuns în noaptea de 8 Ianuarie 1849, din 
mâinile Mgr.-ului Massaia, într'o cameră sără- 
căcioasă pe malul mării Massaua. 

Bărcile aşteptau pe mal, pentruca Mgr-ul 
Massaia să poată fugi imediat după consa- 
crare. Creştini şi soldaţi turci stăteau de pază, 
ca ceremonia să poată continua fără incidente. 
Un frate ţinea într'o mână Ritualul şi în alta 
un pistol peniru cazul unui atac, ce putea să 
vină, Lăzi goale, unele peste altele, serveau 
drept altar. 

Şi gândul meu sbura la toţi ceilalţi misio- 
nari, cari 
doarea şi uneori chiar cu sângele lor pămân- 
tul însetat al Etiopiei. Mă gândeam la cei doi 
franciscani, cari fură condamnaţi la spânzură- 
toare în 1638; călăul nu avea sfoară şi măr- 
turisitorii lui Cristos îşi luară cordonul Sfântu- 
lui Francisc şi i-l întinseră ca să facă laţul... 

In felul acesta, în glorificarea lui lustin de 
lacobis, vedeam  glorificându-se toţi pionerii 
evangheliei în Etiopia şi pe toţi misionarii din 


lume, pentrucă cu toţii sunt trimişi de către 


aceeaşi Mamă, Sfânta Biserică, şi pentrucă ei 
cu toţii odihnesc în slava aceluiaşi Dumnezeu. 
Sfântul Pavel preamăreşte propagarea Bisericii 
misionare, graţie căreia Cristos ajunge la ne- 


în secolele trecute au udat cu su- 


credincioşi şi se găseşte preamărit de sfinţii 
săi: „când va veni să se preamărească în 
siinții săi si să se facă minunat în toţi cari 
au crezut“ (Il. Thes. I. 10). 

Armata misionarilor n'a fost niciodată aşa 
de numeroasă ca astăzi, şi tot aşa, niciodată 
na fost aşa de mare numărul conversiunilor 
ca astăzi. Insă misionarii noştri ne cer aju- 
toare : ajutoare în. sugăelani; în vocaţiuni mi- 
sionare, în bani. 

Din partea lor, catolicii înţeleg astăzi mai 
bine ca oricând, datoria cooperării misionare 
întrun spirit mai deschis şi mai conştient 
decât odinioară. 

In numele tuturor misionarilor eu vă mul- 
ţumesc, scumpi fraţi, pentru marea voastră ge- 
nerozitate. Ii acelaşi timp eu fac apel din nou 
către inima voastră bună. „Nu vă /eneviți a 
face bine“ vă voiu zice cu Sfântul Pavel (II. 
Thes. Il 13). Nu încetaţi a face bine. 

Trebuinţele misiunilor sunt imense. Vreau : 


'să fac cunoscute' două extrase din nenumăra- 


tele scrisori cari sosesc în fiecare zi la Pro- 
pagandă din toate părţile lumii. 

„Operele de asistenţă socială, scrie un epi- 
scop din China, atât de numeroase şi de va- 
riate ale misiunei noastre, au uimit şi dezar- 
mat pe aceia, cari ar fi voit să ne facă rău. 
Singura noastră politică este caritatea lui Cri- 
stos. Noi facem atâta şi atâta bine, încât nu-l 
putem spune în câleva rânduri. Misionarii sunt 
neobosiţi, însă ne trebue mijloace, ajutoare, 
pentru a face faţă nevoilor imense“. 

„Trebue să facem uz de prudenţă şi de 
tact, scrie un episcop din India, trebue să ne 
folosim de o caritate fără margini, pentru ca 
să poată continua vasta mişcare a conversiu- 
nilor. Conversiunea sărmanilor parias este de 
acum înainte o chestiune socială. Făcându-se 
creştini, aceştia dobândesc o stare civilă. Insă 
cum pulem noi deschide școli, infirmerii, cum 
putem trimite cateheţi etc . . . dacă mijloacele 
noastre de ajutor sunt micşorațe la jumătate, 
când creştinii şi prin urmare şi trebuinţele s'au 
înmulţii. Noi ne întoarcem spre marea Operă 
a Propagării Credinței, vrem să credem, că 
strigătul nostru de îngrijorare va fi auzit“. 

In aceste zile din urmă un moşneag de 91 
de ani a trimis Propagandei o sumă de bani 
pentru misiuni, care sumă a fost rodul multor 

economii şi sacrificii : donatorul voi să-și pă- 
streze anonimatul, însă scrie următoarele cu- 
vinte : „Am învăţat să iubesc pe Papa din co- 
pilărie, atunci când el a fost insultat de cei 
nemernici. Vreau să-mi sfârşesc vieaţa prin- 
trun act de iubire faţă de misiuni şi pentru 
Papa“. 

In timpul din urmă persoane necunoscute au 
remis Propagandei un cufăraş ce conţinea diverse 
obiecte de argint cari au aparținut unor per- 
soane ce nu mai suni în vieaţă. O hârtie în 
cufăraş purta următoarele cuvinte : „Peniru mi- 
siuni“. Obiectele de argint erau din vremuri 
de demult: pe o parfumieră, sub inițialele 
celor doi tineri căsătoriţi era această inscrip- 
țiune: „Acum şi totdeauna“. 

Aceşti tineri căsătoriţi sunt deja de mult 
morţi, însă promisiunea lor de iubire şi de i- 

delitate se găseşte asifel, prin caritate, reîn- 
viată înaintea lui Dumnezeu şi îmbracă un ca- 
racter de imortalitate : Acum şi lofdeauna . . . 

Milostenia, pe care o faceţi față de misiuni, 
este un act meritoriu pentru vieaţă, însă care 
durează după moarte. Sfântul Pavel zice, că 
credinţa şi speranţa vor înceta odată cu moar- 
tea, însă dragostea, adecă iubirea lui Dumne- 
zeu, nu va încela în veci. 

Pentru iubirea lui Dumnezeu ajutaţi deci 
scumpele noastre misiuni ! 

Sanctitatea Sa Piu al Xll-lea, care strânge 
la un loc în inima Sa amărăciunile Bisericii 
ce ia ființă în ţările păgâne, se face cerşetor 
pentru Cristos şi mâna Sa augustă se ridică 
pentru a binecuvânta pe toţi aceia, cari parti- 
cipă prin obolul lor la apostolatul misionar. 

















+ ARMAND CĂLINESCU. 





Cu prilejul serviciului divin oficiat Duminecă la 
Catedrala română unilă, părintele I. M. Gârleanu a 
rostit următoarea cuvântare : 

Sufletul românesc paşnic, blând şi omenos de 
„pretutindeni încearcă “azi 0 zguduire care îl ulueşte, 

îl zăpăceşte deadreptul. lubirea sacră de ţară, de 
neam şi de Rege s'a îmbrăcat în doliu. Țara în tot 
ce are mai nobil, sângerează din greu, sub lovitura 
barbară primită tocmai dela acei cari aveau sfânta 
datorie de români de a se pune în slujba ei în aceste 
timpuri de turburare apocaliptică, în care la hotarele 
noastre se prăbuşesc ţări,-se înlânţue în robie prepo- 
tentă neamuri, se pornesc în convoiu de pribegie stă- 
pâniri. abătute, Astiel programul în întregime de lu- 
mină şi de vieaţă naţională românească: credinţă și 
muncă pentru fară şi Rege, peniru neam și dinastie, 
care ţine oştirea aprigă la exerciţii încordate de an- 
trenament pe hotarele noastre etnice, plugărimea har- 
nică la câmpul încărcat de roadă sănătoasă şi toată 
suilarea românească în ritmul accelerat de înaintare, 
de întărire în atmosfera calmă de neutralitate, s'a 
turburat sub sacrilega profanare a unei incalificabile 
mârşăvii pe care o veştejeşte cu vorbe de foc legea 
dumnezeească şi omenească ce obligă pe fiu să-şi iu- 
bească părintele, pe supus să-şi respecte superiorii 
şi să-şi servească ţara. Istoria neamului nostru n'a 
cunoscut încă o pagină atât de infamă, 

Am biruii mereu în ceasuri de cumpănă prin che- 
marea sângelui: Eu [i-s frate, fu-mi eşti frafe, în noi 
doi un suflet bate. Da, îrate, îrate creştin, îrate ro- 
mân, Da, suilet român, suilet credincios legilor lui 
Dumnezeu şi țării. Această chemare de sânge a format 





forțele neînvinse ale naţiunii noastre şi am străbătut 
astiel veacurile aducând jertie de sânge, cu care 
ne-am stropit moşia şi hotarele pentru a le păstra şi 
întări. Astăzi noi vedem cu groază nesocotite aceste 
comandamente -supreme şi răbuînirea patimilor josnice 
a unor nesocotiţi ne adună în jurul sicriului, care în- 
chide sfredelit de gloanţe păgâne pe omul timpurilor 
“noui, pe conducătorul înţelept în lupta de consolidare 
națională, pe veghetorul neadormit la destinele glo- 
rioase ale neamului, pe crainicul dârz al drepturilor 
noastre seculare, pe românul neaoş, care în timpuri. 
de râspântie istorică s'a pus cu inteligenţa lui pătrun- 
zătoare, cu voinţa lui neînirântă, cu puterea-i de 
muncă uimitoare în slujba ţării şi a tronului, pe prim- 
“ministrul Armand Călinescu, 

Vestea a uluit, a consternat, a umplut de îndrep- 
tăţită revoltă toate păturile societăţii româneşti şi 
spaima a tăiat răsuilarea adevăraţilor fii ai neamului, 
cari îi doresc propăşirea din inimă, Se scoate astiel 
din luptă efectivă pentru mai bine, pentru ordine, pen- 
tru pace, o energie neasămânată, care putea da“ încă 
țării strălucire nebănuită. Se stinge în al 6-lea an 
de existenţă un foc nobil de suflet, o tărie de caracter 
etnic, o putere de jertiă romană, pusă fără paradă în 
slujba înălţării neamului. 

Se înlătură un cetăţean eroic care şi-a sacrificat 
vieaţa de familie pentru a şi-o închina neamului şi 
Regelui. O ştim cu toţii. 

Insă nimeni n'a văzut pierderea şi nu simte mai 
adânc durerea, ce cerneşie azi țara românească, în 
amara ei realitate, ca înțeleptul nostru Suveran care 
cu ochi isteţi şi îndemânare regească, l-a ales pe fo- 

stul prefect de Argeş şi apoi secretar de Stat şi mi- 
nistru de eri, la înalta funcţie de prim-ministru al 
țării şi sfetnic de toate zilele al său. 

Dacă Emerson a putut zice că oamenii mari au 
de obiceiu biografie scurtă, fostul prim-ministru ro- 
mân Armand Călinescu, căzut la postul de veghe, în 
viaţa lui scurtă s'a contopit cu neamul pe făgaşul 
celor mai strălucite înfăptuiri de patriotism înflăcărat 
de cultură creatoare, de cimentare unitară. Departa- 
mentele precum şi Preşedinţia Consiliului deţinute de 
dânsul se ridică astăzi cu glasuri de eterne realizări 
să preamărească un nume ce nu se va şterge nici- 
odată din galeria oamenilor celebri ai neamului româ- 
nesc, El era conştient de opera pe care o înfăptuia. 
Ştia şi aceea, că viaţa îi este pizmuită din umbra 
diavolească a urii. S'a aşteptat poate la un sfârşit 
tragic, Dar prea era senin gândul său în slujba naţiei 
şi a Tronului ca să-l înfricoşeze. 

Odioasa şi criminala trădare, dacă a voit să curme 
o muncă uriaşă de om de Stat excepțional apoi a 
pus pe piedestalul cel mai glorios, pe eroul, care a 
înălţat numele de româă, în sfera cea mai senină, a 
pus munca românească la locul de cinste ce i se cu- 
vine, a avântat sufletul românesc la eroismul legen- 
dar, a legat suflarea românească în acea imbrăţişare 

de veşnică trăinicie, care una în gândire, una în 
fapte, una în vială, va da neamului nostru resortul 
de nesecate energii, putere de eternă viaţă, sboruri 
de nepieritoare glorii. 

lată pentru ce Biserica noastră română-unită, nă- 
scută din credinţă şi românismul integral, alimentată 
de harul dumnezeesc şi de nesecatele unde de invâ- 
păiere românească ale lui Micu Clein, Şincai, Maior, 
Cipariu şi Bunea, depune pe sicrilui marelui dispărut, 
în această zi de doliu național nu numai lacrima re- 
cunoaştinţei, admiraţia sinceră, ci şi o rugăciune pioasă 
de odihnă. Mai presus de toate îşi socoteşte de drept 
cea mai sacră datorie a-şi păstra calmul creştinesc 
în aceste zile de nelinişte şi a cere şi dela fiii săi 
această datorie, precum şi datoria de a avea încre- 
dere deplină în puterea şi înţelepciunea M, Sale Re- 
gelui Carol Il şi de a-L asigura de întreaga şi necon- 
diționata supunere. lar marelui dispărut îi zicem cu 
vorbele din Testamentul preafrumos, vrednic de acela 
care a fost prim-ministrul țării româneşti Armand Căâ- 
linescu, lăsat fiului său unic şi printr'însul tuturor 
fiilor acestui neam. Ne vom sluji Țara și Tronul cu 
credință și devotament aşa cum ai făcut-o tu. Ace- 
sta ne este jurământul ce-l facem în faţa sicriului 
tău. Şi-ţi vom cinsti amintirea în veci. Amin. 














500 de ani dela Sinodul Florentin 


Implinindu-se la 6 lulie a. c. cinci sute de ani 
dela hotărîrea Sinodului Ecumenic Florentin, e potrivit 
să facem şi noi o scurtă privire asupra momentelor 
principale ale acestui sinod. 

Sinodul dela Ferrara-Florenţa, se ştie, e precedat 
de cel din Basel (Bâle), Elveţia. Acest din urmă si- 
nod, deşi rău condus, cu pornirea de a ridica sinodul 
ecumenic deasupra Papei, totuşi are şi lucrări de 
seamă ce nu i se pot tăgădui. Aici se pune la punct 
erezia lui loan Huss, acest premergător al reformei 
lui Martin Luther. 

După citirea bulei de închidere (1. X. 1437), sino- 
dul din Basel mai ţine câteva şedinţe ilegale şi ne- 
canonice, până când el se risipeşte cu totul. 

loan al Vill-lea Paleologul, împăratul din Con- 
stantinopol, simțind primejdia turcească tot mai ame- 
nințătoare, stărueşte din răsputeri pentru unirea cre- 
ştinătăţii întregi, în rândul întâiu pentru unirea celor 
două mari biserici: a Răsăritului şi a Apusului. 

In înțelegere cu Papa Eugen IV (1431—47), el 
alege ca loc de întrunire Ferrara. Nici nu vrea să 
audă de o adunare undeva în Elveţia, ori în Franţa, 
atunci bănuită de tendenţe antiunioniste. 

Dela începutul anului 1438, sinodul se deschide 
la Ferrara. Adevăratul început al sinodului nu se poate 
socoli, însă, decât după sosirea reprezentanţilor Bise- 
ricei greceşti, la 9 Aprilie 1438, 


Păcat că actele acestui însemnat Sinod ecumenic 
sunt pierdute. Ceea: ce ştim astăzi despre el, e 
aproape tot din izvor grecesc: »Acta graeca« atribuite 
de unii lui Visarion, arhiepiscopul Niceei, iar de alţii 
lui Dorotei din Mitilene. Tot izvor grecesc, însă plin 
de inexactităţi, schimonosiri şi, din pricina vrăşmăşiei 
neîmpăcate împotriva Latinilor, de atâtea ori absolut 
fals, este Silvestru Syropulos: »lIstoria adevărată a 
unirei neadevărate dintre Greci şi Latini sau înfăţişa- 
rea credincioasă a sinodului Florentin«.: Din Apus nu 
avem decât puţine note şi îragmente (Augustinus Pa-. 
tricius şi Andrei de Sfânta Cruce). 

Şi totuşi acest sinod e unul din cele mai însem- 
nate din câte s'au ţinut vreodată. Minunatele fresce 
ale lui Benozzo Gozzoli din palatul Ricardi (Florenţa) 
arată limpede ce întipărire puternică face asupra con- 
temporanilor frăţeasca conlucrare a celor două mari 
biserici. 

Ne-ar duce prea departe să înfățişăm aici teate 
figurile de mari chiriarhi ale părinţilor sinodali. Ne 
mărginim la cele mai de seamă, 

Din partea latinilor, alături de Papă, trebue amin- 
tit întâiu cardinalul lulian Cesarini, luptător tu arma 
în mână, alături de marele erou creştin, de obârşie 
român, lancu Huniade Corvinul, la Varna (1444), con- 
tra Turcilor, trimis de Papa Martin V să propovădu-= 
iască cruciata în Polonia, Boemia şi Ungaria. El face 

mai mult pentru împrietenirea creştinilor. Apoi e car- 
dinalul Albergati, un moşneag cu renume de sfințenie, 
fost trimis papal în Anglia şi în Franţa, Andrei de 
Constantinopol, arhiepiscop de Rodos, loan de Torque- 
mada şi mai ales cel de Raguza, dominicani amândoi. E 
de amintit Nicolae Sagundinos, secretarul dogelui de 
Venezia, renumitul poliglot, tăimaciul sinodului. 

Dintre Greci, alături de împărat şi de fiui său 
Dimitrie, antiunionist, mai întâi trebue amintit Visa- 
rion, arhiepiscop de Niceea, unul din cei mai învăţaţi 
teologi, bun creştin, prieten al unirei. Antagonistul 
său şi al întregului sinod unionist este Marcul Eu: 
genicul, 
Latinilor, el tot timpul nu caută decât să zădărnicea- 
scă creştineasca lucrare a împăcării celor două bise- 
rici. El e singurul care nu vrea să semneze hotărîrea 
de unire. Trebue amintit la loc de frunte, pentrucă 
chiar dacă umblă cu sofisme şi aduce codici raşi ori 
altfel falşificaţi pentru a-şi susține tezele sale anti- 
unioniste şi a dovedi cu orice preţ erezia latinilor, el 
se bucură acasă, în Răsăritul grecesc, de o nemeritată 
popularitate. 

Moare în 1443 afurisind pe unionişii, căii 
ai legei străbunilor, oameni îoarte blestemaţi, vrednici 
de moartea veşnică«. O figură de mâna întâi e, îfi- 
reşte, patriarhul losii Ii. Deşi bolnăvicios, el nu poate 
muri, până când nu face mărturisire de credinţă către 


papa dela Roma. '»Retiiriosc de' asemerida« —  5uât'f 


-cuvintele acestui patriarh — »pe părintele părinţilor 
pe cel mai mare pontii şi reprezentant al. Domnului 
nostru isus Cristos, papă al Romei celei vechi. Recu- 
nosc apoi purgatorul«. Mare rol are şi Isidor, mitro- 
polit de Kiev (Rusia), prieten adevărat al Unirei. 

Partea cea mai mare a timpului atât la Ferrara, 
cât şi la Florenţa, unde trebue să se mute sinodul 
- din pricina ciumei, trece cu discuţia procesiunei Siân- 
tului Duh. Când marele teolog dominican loan de Ra- 
-gusa declară că Fiul produce pe S. Duh nu dela sine, 
ci dela Cel ce şi El şi-a primit fiinţa, cu alte cuvinte 
că nu sunt două cauze, două principii în S. Treime, 
ci una singură, cu excepţia lui Marcu din Eies, toți 
:părinţii greci să arată învoiţi. Mai discută chestia pur- 
gătorului, fără se precizeze felul pedepselor din acest 
loc de curăţire; chestia azimei şi epiclezei; sin sfâr- 
şit, primatul papal. 

Pentru noi, cei de astăzi, chestiunea din urmă e 
cea dintâi, Părinţii sinodali greci văd lucrurile altfel, 
Mai ales după marea schismă occidentală, când sunt 
nu numai câte doi, ci chiar câte trei papi odată, tre- 
buinţa neapărată a unui singur cap văzut al Bisericei 
întregi e mai presus de orice îndoială. Ei cer numai 
ca, pentru ecumenicitatea sinoadelor, să fie de faţă 
la acestea şi împăratul şi patriarhul constantinapolitan, 
apoi ca, în caz de apel dela patriarh la Papă, jude- 
cata să se facă, la fața locului, în fiinţa de faţă a 

celor două părţi. Papa, fireşte, nu poate primi ase- 
menea condiţii. 

La 5 lulie 1439, 115 părinți ai Bisericei latine 
semnează Decretul de Unire în biserica florentină 
Santa Maria Novella şi 33 de pârinţi greci în palatul 
împăratului. 


În ziua următoare (6 iulie), în timpul liturghiei 
slujite de Papa în catedrala Santa Maria dei Fiori, 
cardinalul Cesarini citeşte latineşte, iar Visarion gre- 
ceşie acest decret. 


El începe, prcum se ştie, cu frumoasele cuvinte: 
»Să se bucure cerul şi să se veselească pământul; 
pentrucă a pierit păretele, care despărțea biserica Apu- 
seană şi Răsăriteană şi s'a reîntors pacea şi buna în- 
țelegere< ., . Apoi »Aşa dar în numele Sfintei Treimi, 
a Tatălui, a Fiului, şi a Duhului Siânt, cu încuviinţa- 
rea acestui sfânt sinod ecumenic din Florenţa, defi- 
nim, ca să se creadă şi să se primească de toţi cre- 
ştinii acest adevăr de credinţă, şi astfel să-l mărturi- 
sească toţi, că Duhul siânt e din veci dela Tatăl şi 
dela Fiul şi că esenţa sa şi ființa sa cea subsistentă 
şi-o are deodată din Tatăl şi din Fiul, şi purcede din 
amândoi din vecie ca dintr'un singur principiu şi o: 
singură aspirațiune . . . Definim mai departe că cu- 
vintele lămuritoare »şi dela Fiul« (Filioque), pentru 
arătarea adevărului şi fiind trebuincioase, s'au adaos 
în chip cuviincios şi înțelept la crez. Şi iarăşi că, atât 
în azimă, cât şi în pâine de grâu dospită cu adevărat 
se face trupul lui Cristos, iar preoţii trebue să facă 
trupul Domnului ori într'o formă ori într'alta, fiecare, 
anume, după datina Dbisericei sale, Apuseană ori Ră- 
săriteană. Şi iarăşi, dacă cei ce se pocăiesc cu ade- 
vărat mor în.iubirea lui Dumnezeu, înainte de ce prin 
roade vrednice de pocăință ar îi ispăşit greşelile să- 
vârşite şi cele întrelăsate, sufletele lor se curăţă după 
moarte prin pedepse curăţitoare şi, pentru ca să fie 
uşurați de astiel de pedepse, le sunt de folos faptele 
bune ale credincioşilor vii, anume sfintele liturghii, 
rugăciunile şi milele, precum şi alte lucruri evlavioase 
obişnuite a se face după aşezămintele Bisericei .. . 
Asemenea definim că Sfântul Scaun Apostolic şi Papa 
dela Roma are întâietate asupra lumei întregi şi că: 
însuşi Papa dela Roma este urmaşul fericitului Petru, 
verhovnicul Apostolilor, adevăratul locţiitor al lui Cri-: 
stos, capul întregei Biserici şi tatăl şi învățătorul tu- 
turor creştinilor ; lui i s'a dat putere deplină din par- 
tea Domnului nostru Isus Cristos în fericitul Petru de 
a paşte, de a conduce şi de a cârmui întreaga Bise- 
rică, precum se cuprinde în actele sinoadelor ecume- 
nice şi în sfintele canoanec. 

La sfârşit, se fixează proedria patriarhatelor după 
Roma Veche, vine cea Nouă (Constantinopolul), apoi 
Alexandria, Antiohia, la stârşit Ierusalimul. 


lată marele Decret prăznuit de toată creştinătatea. 
Pr. i. Georgescu 

Reflexii la început de an școlar 


Biserica încă din timpurile cele mai vechi a dat 
o deosebită atenţiune educaţiei religioase a copiilor. 
Înfiinţarea şcolilor în pridvorul bisericilor ne confirmă 
întru toate preocuparea bisericii de a forma creştini 
întregi în spirit religios, 

Măsurile luate de Biserică îaţă de cei neglijenţi 
încă este o dovadă a atenţiei deosebite ce o dă Bise- 
rica creşterii religioase a copiilor. Astfel Conciliul Tri- 
dentin Ses. 24 prescrie pedepse pentru cei cari ne- 
glijează catehizarea, iar Conciliile noastre provinciale 
precum şi diferitele Sinoade Eparhiale insistă cu toată 
tăria asupra obligaţiunii ce o are preotul de a catehiza. 


Papii dela Roma s'au interesat indeaproape 


de educaţia religioasă a copiilor, şi încă în aşa mă-" 


Sură încât au acordat indulgență tuturor acelora cari 
se ocupă de-aproape cu educaţia religioasă a tinerilor 
şi a copiilor. Astfel Papa Paul V în 6 Octomvrie 1607, 
a acordat indulgență de 100 de zile tuturor învăţă- 
torilor “de câte ori vor instrui pe elevii lor în 
adevărurile creştine, indulgență de 7 ani de câte ori 
în Dumineci şi sărbători îi vor conduce pe copii la 
catehizare, iar părinţilor, meseriaşilor şi. patronilor in- 
dulgenţă de 100 de zile de câte ori pe copiii lor ori 
pe supuşi îi vor iniţia în adevărurile creştineşii, 
precum şi acelora cari cel puţin o jumătate de oră 
pe zi vor explica catehismul, şi în sfârşit indulgență 
de 3 şi 7 ani tuturor acelora cari iau parte la cate- 
heză şi se mărturisesc şi se quminecă la sărbătorile 
Preacuratei Fecioare Maria. lar Papa Clemente XII în 
Breve dat în 27 lunie 1735 acordă indulgență de 7 
ani şi de 7 ori 40 de zile tuturor creştinilor cari ţin 
sau ascultă cateheză şi indulgență plenară la Crăciun, 





la Paşti şi la sărbătoarea S. Petru şi Pavel, pe lângă 
condiţiunile obişnuite : mărturisire şi cuminecare. 

Din cele de mai sus se vede în mad neîndoielnic 
cât de mult ţine şi apreciază Biserica catehizarea co- 
piilor. Nu mă îndoiesc că azi întreaga preoţime a bi-- 
sericii noastre îşi face pe deplin datoria. Prea mari 
şi imperioase sunt motivele cari reclamă dela noi să. 
ne facem datoria, precum foarte bine ni le indică Pâr. 
N. Cristea în articolul său din Vestitorul No. 18 a.c. 

Am săvârşi însă o _greşală capitală dacă toată 
truda noastră am concentra-o numai asupra memori- 
zării lecţiilor din catehism, şi am pretinde dela elevi 
reproducerea cât mai exactă a celor învăţate, fără să 
ținem cont de însăşi. educaţia religioasă şi morală a 
copiilor. Şi cred că aci greşim cei mai mulţi; pretin- 
dem cunoştinţe cât mai multe şi mai bine precizate: 
din partea elevilor. Ba sunt cateheţi cari ţin cartea în 
mână şi nu admit ca bietul elev să-şi exprime cu cu- 
vintele sale răspunsul, ci aşa cum e scris în carte. 

Dacă am fi atât de rigorişti şi scrupuloşi în for- 
marea vieţii “lor sufleteşti, am face cu mult mai mult. 

Când elevii vor traduce în fapte cele învăţate, 
când îşi vor face caz de conştiinţă din observarea. 
poruncilor dumnezeeşti şi bisericeşti, când întreaga 
lor conduită în vieaţa de toate zilele o vor norma-o-: 
după adevărurile credinţei şi a moralei, numai atunci 
putem fi liniştiţi că ne-am făcut pe deplin datoria. 

Deci, la începutul acestui an şcolar deviza noastră 
să fie: să formăm din copii creştini intregi, printr'o 
educaţie religioasă şi morală cât mai desăvârşită. 

Păr. Virgil Muntean 














Episcopul Samuil Vulcan 


QC ontribuii la 


De acum îşi va îndrepta privirile tot mai mult în 
spre Sud, unde Sârbii, prin înființarea eparhiei Ara- 
dului (1705), captaseră sub jurisdicţia lor spirituală şi 
pe Românii din aceste părţi, dorind să-i aservească 
unor ideale potrivnice cu interesele lor naţionale. Lu- 
crurile, însă, nu rămaseră nici aici într'atât. Judecata 
viguroasă a neamului nostru începu .şi aici să reac 
ționeze şi să-şi pretindă drepturile-i vitale, Ea îşi gă- 
seşte maniiestare, la început, prin câteva minţi direc: 
tivatoare, ca Paul lorgovici şi alţii ca în urmă ideile 
deschizătoare de drumuri, să prindă un teren tot mai larg. 
La începutul sec. Xlă Românii Arădani aveau să ri- 
dice câteva. probleme ce se vor păstra. pe: întâiul 
plan până la deplina lor deslegare. Intre acestea mai 
importante sunt: emanciparea lor naţională prin cul: 


O CoImneinorare 


tură şi despărțirea de către ierarhia bisericei sârbești... 

Ne interesează cum şi în ce măsură a contribuit 
episcopul Samuil Vulcan în lupta pentru deslegarea.. 
celor două probleme. Sunt, în funcţie cu acestea, che- 
stiuni de nuanţă susceptibile de discuţii şi de aceea 
vom îi nevoiţi, în unele cazuri să insistăm asupra lor 
cu amănunte şi cât se poate mai clar şi mai metodic, 
pentru ca prin aceasta să evităm anumite controverse 
ce s'ar putea ivi, 

O luptă cu caracter mai accentuat între cele două 
popoare din Sudul monarhiei începu deodată cu urcarea 
lui Samuil Vulcan pe scaunul episcopesc al Orăzii. 
Românii, faţă de omnipotența mitropolitului sârb, 
Şteian Stratimirovici, câutară şi ei un sprijin. Le 
trebuia un bărbat iscusit, cu trecere la curtea impe-: 


V. Bolca 

vială, prin care să contrabalanseze manevrele sârbeşti 
şi să se facă ascultați în cererile lor juste. De 
aceea ei apelează la sprijinul lui Vulcan care nu 
-avea să întârzie. 

Vom examina mai întâi problema emancipării cul- 
turale, în care vlădicul Orăzii îşi are partea sa de 
activitate bine determinată. 

Cu petiția din 29 lunie 1807, înaintată de către 
fruntaşii Bânăţeni împăratului din Viena se încep 
sforțările temeinice pentru înjghebarea unei vieţi cul- 
turale româneşti pentru aceste părţi. In ea urmaşii 
coloniştilor împăratului Traian, răzimându-se pe vred- 
niciile militare câştigate de către ai lor în slujba mo- 
narhiei în nenumărate războaie, cer ca mila împără- 
tească să se reverse şi peste ei şi, pentru promovarea 
culturii naţionale să li se dea un director districtual 
pentru şcolile româneşti din Banat. !) 

Impăratul Francisc |, în 1810, încredinţează grija 
şcolilor neunite agentului aulic Şfefan Llroș Nestoro- 
vici, care după o examinare minuțioasă a chestiunii 
înaintează un raport vast şi temeinic. Ei constată 
că »cea mai mare parte a norodului acestuia în ne- 
cinste, întru întunerec şi în mâre mişelătate zace mai 
mult din lipsa educaţiei celei cuviincioase şi bune 
decât din alte pricini«. Şi fiindcă pentru îndreptarea 
stărilor se cer şcoli în care să se pregătească învă- 
țătorii, va înainta împăratului un proect pentru în- 


ființarea de preparandii. Acesta îu aprobat de către fo- - 


rurile înalte cu data de 12 Septemvrie 1812, urmând 
ca, în curând, să se deschidă și la Arad o „şcoală 
normalicească“ pentru Români, în care să se pregă- 
tească nouii apostoli ai redeşteptării naţionale pentru 
satele româneşti oropsite şi păstrate până acum în 
mizerie şi întunerec. Vestea se răspândi »ca un îulger 
în toate ţinuturile locuite de Români«. Şi totuşi în 
sufletul Românilor locul bucuriei îl ocupă îngrijorarea. 
Incepură uneltirile sârbești, 
Regal din Buda propune ca, deocameată, să se des- 
chidă numai şcoala normală sârbească, rămânând ca 
cea română şi grecească să-şi înceapă funcţionarea 
mai târziu, iar mitropolitul Stratimirovici,  într'o 
adresă, „consideră preparandiile de institute pentru 
propagarea unirii“. 2) 

Pentru a se apăra în contra intrigilor duşmănoase 
ale Sârbilor, fruntaşii români se adresează episcopu- 
lui Samuil Vulcan, dela Oradea, a cărui nume de 
luptător generos pentru cauza naţională străbătuse în 
toate părţile, iar el nu zăbovi să mişte toate legătu- 
rile de care se bucura la curtea împărătească, numai 
să vadă izbândind cauza mare a neamului. Cumpăna 


1) Cererea vezi: Josif Vulcan: Dimitrie Țichindeal — Di- 
scurs de recepţiune. Analele Acad. Române. Mem. Secţ. Lit. 
S. 1]. T. XIV. Bucureşti, 1893, pag. 326-—328. 

2) Cî. Dr. Teodor Botiş: Istoria Şcoalei Normale (Pre- 
parandiei) şi a /nstitutului Teologic Ortodox Român din 
Arad, 1922, pag. 13—18. 

stăpânitorului, cu toate piedicile ce se puseră în cale-i, 
se plecă în favoarea noastră şi în ziua de 15 Noem- 
vrie 1812 şcoala normală din Arad îşi deschise por- 
țile, iar Țichindeal, îruntaşul dascăl mânuitor de con- 
deiu cântă din suflet măreţul eveniment, adresându-se 
fiilor obijduiţi ai naţiei sale în cuvinte de îmbărbătare: 


— Din neștiință necăjiţi, 
De pe ochii voștri lepădaţi negura 
Că acum a sosit ziua, — 


Împăratul a »ridicat« şcoală »pedagogicească« pentru 
neamul nostru, în Arad, de unde „vor ieși oameni 
slăviți“ ; ca gândul său să sboare mai departe, spre 
un „Seminar“, ba chiar înspre o „Academie“, 

In aceste ceasuri de sărbătoare nu uită nici pe 
marele protector, căruia-i vesteşte importanta izbândă, 
în care şi el era părtaş. Vulcan îi răspunde simplu 
şi măsurat, aşa cum era felul său de a se purta 
şi de a scrie: „Eu încă mă bucur de școala voastră, 
și cum că între învățători și lu ești, căci amândouă 
aceste am dorit și întru amândonă şi eu am ostenif“.!) 
Intr'adevâăr, episcopul Orăzii, pe lângă intervenţiile la 
curte pentru şcoala românească din Arad, s'a inte- 
resat din vreme ca în sânul corpului didactic să intre 
oameni vrednici şi buni naţionalişti, ştiind că sufletul 
acestora va determina caracterul instituţiei. Aşa, in- 
tervine pentru numirea lui Țichindeal şi pentru unul 
Traila, iar cu ceilalţi profesori dela şcoală, cu loan 
Mihut şi Iosif Iorgovici e în cele mai bune ra- 
porturi şi ele aveau să se cimenteze încă în luptele 
comune ce aveau să le poarte. 

La deschidere »consesul literar« al şcolii se com- 
pune din: catehetul Dimitrie Țichindeal, profesorul 
de pedagogie loan Mihuf, Iosif lorgovici, doctor în 
filosofie şi profesor 'de matematică şi Consf. Diaco- 
novici-Loga, protesor de gramatică ; toți oameni di- 
stinşi, unii dintre ei pricepuţi mânuitori de condeiu, 
cari se remarcă în lupta pentru emanciparea naţio- 
nală de sub dominaţia sârbească. De acum s'a ajuns 
la înjghebarea unui nucleu select, de unde vor porni 
directivele frământărilor de mai târziu. 2) 

»Se istoriceşte din acele timpuri, cum. că poporul 
şi clerul român din Ungaria şi Banat, în anul 1812, 
au format un comitet, compus din cei patru proiesori 
ai institutului pedagogic, de un deputat civil şi de 
câțiva protopopi, care comitet a purces a cere dela 
guvern a fi eliberată biserica română de uzurpaţiile 
mitropoliei sârbeşti. *) Ba lucrurile au mers şi mai 
departe. Vulcan, care deţinea perspectiva necesară a 
evenimentelor, îşi dădea seamă că izbânda momentană 
e doar un incident luminos dintr'o serie de lupte 


1) Josif Vulcan: op. cit. pag. 335, 
2) Cf. Dr. Teodor Boliş: op. cit. pag, 32. 


3) Cf. Tincu Velea : Istoria bisericească politico-socială a 
Românilor peste tot. Sibiu, 1865, pag. 300 şi Josif Vulcan: 
op. cit. pag. 285. 

aprige între cele două neamuri şi din acestea 
își formase credința intimă că numai o separație totală 
de interese, fie chiar prin unirea Românilor din Banat 
cu biserica Romei, va putea să aducă pacea şi prospe- 
ritatea culturală pentru aceştia. Gândurile sale se pare 
că le-a împărtăşit în amănunte şi unora dintre pro- 
fesorii dela Arad, cari le acceptară. Aşa în 12 De- 
cemvrie 1812, S. Vulcan scrie lui Țichindeal că-i va 
trimite din Oradea, prin cărăuşii ce veneau cu făină 
din Arad, instrucţii „despre catehizaţie și cafehismuri 
mai multe. cărți, care eu focmai spre acest sfârșit 
le-am fost adus dela Beciu au trecut un an, aşiş- 
derea iți voiu frimite despre tâlcuirea evangheliei, 
numai te rog să iei seama să nu fe îndepăriezi dela 
învățătura cea de obște catfolicească, și să nu so- 
colești că de vei grăi numai în școală, nu vor sii 
și episcopii învățătura ta, căci a tale învățături s'or 
"nevoi episcopii a le avea, ca dinir'însele să poală 
arăta, cum că îţi este învățătura străină. !) E vorbă 
aici, de un plan de acțiune în favoarea unirii, care a 
fost îmbrăţişat de catehetul Țichindeal şi de care pro- 
babil că nu erau străini nici ceilalţi profesori, pe cari 
Vulcan îi ajuta cu manuale şi cărţi. 

Lucrurile avură un curs neted până la 1 lulie 
1813 când Nestorovici numi în fruntea şcolii de »local 
director« pe Sava Arsici, senatorul şi căpitanul ora- 
'şului Arad, cu dreptul de »a sta în absenţa sa, în 
fruntea institutului, a-l inspecţiona cât mai des, a dis- 
pune în privința eventualelor defecte, iar despre altele 


mai mari a-i raporta«. 2) După intrarea cuiului străin 
începură necazurile. La uneltirile acestuia şi ale elicei 


străine, pe care o reprezenta, 'se 'vâri zizania în şcoală. 
In deosebi Țichindeal avu să fie mai expus. Plin de 
o indignare amară scrie lui Vulcan, în repetate rân- 
duri, despre speculanţii cari îi oropseau şi le făceau 
vieaţa nesuierită, notând în forme plastice cazurile 


cele mai tipice. 
op. cit. pag. 335—336. 


1) Scrisoarea vezi: Josif Vulcan: 


2) Dr. Teodor Botiş: op. cit. pag. 32-—33. 











— A XVil-a săptămână de misiologie la 
Lyon. A XVll-a săptămână de misiologie se va ţine 
în anul acesta la Lyon între 16 şi 19 Oct. sub înaltul 
patronaj al Em. Sale Card. Gerlier. Întemeiată în 1923 
la Louvain, săptămâna de misiologie şi-a ţinut şedin- 
țele anuale în celebrul oraş universitar şi misionar. 
Odată s'a întrunit în Olanda şi acum vine pentru 
întâia oară în Franţa, în oraşul Paulinei Jaricot, Lyon, 
oraş ce a îost leagănul Operei Pontificale pentru ră- 
spândirea Credinței. Subiectul discuţiunilor va fi cât 
se poate de interesant şi actual: »Rasism şi misiuni«, 
Săptămâna e o întrunire de studii mai ales pentru 
misionari, dar la ea vor lua parte şi preoții şi mirenii 
cari se interesează de aproape de vasta mişcare 
misionară, 

— Hirotonire. Duminecă, în 17 Septemvrie a. c. 
a fost ridicat la treapta preoţiei On. D. Vasile Rusu,. 
contabilul fondurilor diecezane. 


19 


+ Card. Vilhelm Mundelein. In dimineaţa zilei 
de 2 Octomvrie a. c. a râposat în urma unui atac 
cardiac, Em. Sa Card. Vilhelm Mundelein, arhiepiscop 
de Chicago. Răposatul purpurat s'a născut în New- | 
Vork la 2 lulie 1872. In Consistorul din 24 Martie 
1924 Pius XI l-a creat Cardinal. De numele lui se 
leagă întemeierea celui mai mare şi mai modern Se- 
minar din Statele Unite, faimosul Seminar Quigley. 
cum l-a numit în cinstea predecesorului său Ep. Qui- 
gley. Tot el a transformat şi micul Seminar atât de 
înfloritor care acum are vreo 900 de elevi, dintre cari. 
se recrutează vocaţiunile pentru Seminarul cel Mare. 
1926 a găzduit  grandiosul Congres euharistic . 

Dânsul a patronat misiunile irlandeze din 
interesându-se de aproape de soarta lor. A. 
mai de seamă chiriarhi ai Statelor 


În 
mondial. 
China, 
fost unul din cei 
Unite. 
Odihnească cu drepții! 


— Bizantinismul religios e studiat mai nou de- 
învățatul profesor: german Dr. Franz D5lger într'un 
număr recent din »Historische Zeitschrift«. Autorul se 
întemeiază pe documente imperiale de mâna întâi, în- 
cepând cu cele emanate dela Constantin cel Mare, 
fondatorul imperiului bizantin şi sfârşind cu prăbuşi- 
rea acestuia sub loviturile Turcilor (1453). ldeea de: 
bază e măreţia şi răspunderea supraomenească a 
împăratului ce se prezintă într'o uimitoare bogăţie de 
nuanţe îilosofico-retorice. Nu un autor ţine să arate 
că a fost o orânduială a Proniei Cereşti cucerirea 
lumei întregi de către împărații romani. Prin aceşti 
împărați se garantează pacea şi propăşirea omenirei, 
Desfiinţându-se împărăţia romană de Apus în 476 sub. 
Romulus Augustulus, împăratul din Răsărit (Constan- 
tinopol) se consideră el singurul îndreptăţit să stâpâ- 
nească pe pământ. El nu numai că nu vrea să recu- 
noască noua împărăție romano-germană din Apus,. în- 
cepând cu Carol cel Mare, dar se crede chemat să 
poruncească şi în Biserică. În această din urmă con- 
cepție se amestecă, zice învățatul prof. Dâlger şi in- 
îluenje asiatice şi neoplatonice. Regretabil e că acea- 
stă concepţie o susţin şi unii »teologi< bizantini ame- 
țiți de aurul, de purpura, de îastul extern al curții 
bizantine. Ei au uitat câ Domnul lui Petru, nu împă- 
ratului din Roma i-a spus că l alege de piatră de te- 
melie pe care-şi zideşte biserica sa, Oricine zideşte 
în altă parte, nu pe Petru, clădeşte pe nisip. 

Coriolan Tămăian 

